Document ID: /roh_data/filtered/fineweb-2-filterrobots_roh.jsonl.gz/61647

Las chombras dal parlament na vegnan betg perina quai che pertutga il sustegn per il turissem. Il Cussegl dals chantuns insista ch’il turissem duai survegnir 67 milliuns francs – 27 milliuns duain ir als partenaris da Svizra Turissem. Ils ulteriurs 40 milliuns duain vegnir investids per campagnas da marketing.
Sustegn per Red Bull e bancas grondas?
Il Cussegl naziunal ha approvà quels 40 milliuns. Il credit per ils partenaris da Svizra Turissem ha la Chombra gronda dentant refusà. Quai tranter auter perquai ch’ils daners giessan a bancas grondas u interpresas sco Red Bull. La fatschenta va uss puspè enavos en il Cussegl naziunal.